English: I thank the leader of the house for her statement. This year, we are celebrating the centenary of women getting the vote, but of course it wasn't every woman, was it? Let's be clear. It was those with property and older than 30. So, immediately, we see the Representation of the People Act 1918 deliberately excluding working-class women from voting, and that, in my opinion, set immediately the difference and the fight that women would have to have thereafter. Feminism has always been aligned to social justice because they are two sides of the same coin. International Women's Day is rooted in a fight for workers' rights, and it did begin in a garment workers' factory in New York City, protesting pay and conditions. In 1917 in Russia, women protesters started a workers' revolution. So, we must remember where those fights started. I don't suppose many of you here - if any of you here - have heard of Rachel Parsons. She was the first woman to read mechanical science at the University of Cambridge in 1910. So, if you take that then, I don't suppose she actually had her degree because she would have been denied it, and I think that we need to clearly understand where the fight has come from. The fight has come here, because we are all aware of the unveiling, and rightly, of the Val Feld plaque today, where it was immediately embedded that we would have equality within our system. And it is always a process when we're talking about equality, and women's equality is no different. One of the issues I believe that requires legislative attention right now is something that is called 'upskirting', whereby intimate pictures are taken underneath the victim's clothes. At the moment, it is not a criminal offence, but it is extremely offensive, and it is extremely disturbing for all those individuals who are affected. So, whilst we seem to think that we travel a road and we reach equality, somebody, somewhere, thinks about the next way of offending another person by the new tools that they have in their hand. So, could you please have some discussions with the UK Government about bringing forward some legislation to make upskirting a criminal offence? The report in The Guardian either today or yesterday clearly states that this isn't only women, but these are girls as young as 10 who are being subjected to this. Thank you.
Welsh: Diolch i arweinydd y tŷ am ei datganiad. Eleni, rydym yn dathlu canmlwyddiant menywod yn cael y bleidlais, ond wrth gwrs nid oedd hynny'n golygu pob menyw oedd hi? Gadewch inni fod yn glir. Roedd yn golygu y menywod hynny ag eiddo, a'r rhai hynny a oedd dros 30 oed. Felly, yn syth, dyma ni'n gweld Deddf Cynrychiolaeth y Bobl 1918 yn eithrio menywod dosbarth gweithiol yn fwriadol rhag pleidleisio, ac fe wnaeth hynny, yn fy marn i, osod ar unwaith y gwahaniaeth a'r frwydr y byddai'n rhaid i fenywod ei hymladd wedi hynny. Mae ffeministiaeth wedi bod erioed yn gydnaws â chyfiawnder cymdeithasol, gan fod y naill a'r llall yn ddwy ochr i'r un geiniog. Mae Diwrnod Rhyngwladol y Menywod wedi'i wreiddio yn y frwydr dros hawliau gweithwyr, ac fe ddechreuodd mewn ffatri dillad yn ninas Efrog Newydd, wrth i weithwyr brotestio ynghylch tâl ac amodau. Ym 1917 yn Rwsia, dechreuodd protestwyr benywaidd chwyldro'r gweithwyr. Felly, mae'n rhaid inni gofio ym mhle y dechreuodd y brwydrau hynny. Go brin bod llawer ohonoch chi yma - os unrhyw un o gwbl yma - wedi clywed am Rachel Parsons. Hi oedd y fenyw gyntaf i ddarllen gwyddoniaeth fecanyddol ym Mhrifysgol Caergrawnt ym 1910. Felly, o gofio hynny, mae'n debyg na chafodd hi ei gradd am y byddai'r radd wedi'i gwadu iddi, ac rwy'n meddwl bod angen i ni i gyd ddeall o ble y daeth y frwydr hon. Mae'r frwydr wedi cyrraedd y fan hon, oherwydd rydym ni i gyd yn ymwybodol o ddadorchuddio plac Val Feld heddiw, yn briodol iawn, ac fe sefydlwyd ar unwaith y byddem ni'n sicrhau cydraddoldeb o fewn ein system ni. Ac mae bob amser yn broses pan fyddwn ni'n sôn am gydraddoldeb, ac nid yw cydraddoldeb i fenywod yn ddim gwahanol. Un o'r materion sydd angen sylw deddfwriaethol ar hyn o bryd, yn fy marn i, yw rhywbeth a elwir yn 'upskirting', lle caiff lluniau o natur bersonol iawn eu cymryd sy'n targedu corff y fenyw o dan ei dillad. Ar hyn o bryd, nid yw'n drosedd, ond mae'n eithriadol o dramgwyddus, ac mae'n hynod o annymunol i'r holl unigolion hynny y mae hyn yn digwydd iddynt. Felly, er ein bod ni'n credu ein bod ni'n troedio'r llwybr ac yn cyrraedd cydraddoldeb, mae rhywun, yn rhywle, yn meddwl am y ffordd nesaf o droseddu yn erbyn person arall gan ddefnyddio'r offer newydd sydd ganddynt yn eu llaw. Felly, a wnewch chi gael trafodaethau â Llywodraeth y DU ynghylch cyflwyno rhywfaint o ddeddfwriaeth i wneud tynnu lluniau i fyny sgertiau menywod, neu 'upskirting' yn drosedd os gwelwch yn dda? Mae'r adroddiad yn The Guardian naill ai heddiw neu ddoe yn datgan yn glir nad menywod yn unig sy'n dioddef hyn, ond mae hyn yn cael ei wneud i ferched mor ifanc â 10 oed. Diolch